open-index/open-wikipedia-markdown huggingface dataset:
Risco Caído

O **Risco Caído** é un sitio arqueolóxico da cultura prehispánica de Gran Canaria. Atópase situado no concello de Artenara, na illa de Gran Canaria. É ben de Interese cultural dende 2017 e Patrimonio Mundial da UNESCO dende o 7 de xullo de 2019, de forma conxunta cunha zona de 18000 ha. denominada "*Paisaxe Cultural do Risco Caído e os Espazos Sacros de Montaña de Gran Canaria*", que abranugue os concellos de Artenara, Tejeda, Gáldar e Agaete. É o primeiro ben Patrimonio da Humanidade da illa de Gran Canaria e da provincia das Palmas e o quinto do arquipélago canario.

## Localización 
O sitio localízase na marxe esquerda do barranco Fondo, que separa os actuais municipios de Artenara e Gáldar. A uns 100 metros de altura con respecto ó fondo do barranco nun saínte do mesmo atópanse escavadas as covas.

Trátase da zona cumio da illa de Gran Canaria e nas súas proximidades localízanse outros importantes sitios arqueolóxicos aborixes como o Roque Bentayga, a “Cova dos Candís” no risco de Chapín ou a Mesa de Acusa.

## Descrición 
O sitio consiste en 21 covas escavadas na rocha volcánica do cantil do barranco. Ditas covas tiveron uso habitacionais e agrario-gandeiro polo menos durante 600 anos, especulándose que estiveron ocupadas até principios do século XX.

### Almogarén ou santuario de Risco Caído 
Ademais dos usos citados, a cova coñecida como C6 suponse que era un *almogarén* ou lugar de reunión dos *Faycanes* (sacerdotes canarios). A cova ten a particularidade da súa estrutura abovedada (caso único nas illas) e contar cun orificio artificial que ó recibir a luz do amencer produce un efecto óptico peculiar sobre as imaxes impresas na parede da cova. Os debuxos de triángulos (posiblemente representacións de pubes) fan supor de que se trata dun templo dedicado á fertilidade. Tamén se considera que foi usado como observatorio astronómico por aborixes.

## Críticas 
A inclusión de Risco Caído na lista dos Patrimonios da Humanidade pola UNESCO foi criticada por certos sectores, como o matemático José Barrios que considera a falta de apoio científico para consideralo realmente un observatorio astronómico aborixe ou a sobreprotección institucional deste enclave fronte a outros en Gran Canaria, como o xacemento arqueolóxico de Cuatro Puertas, o tamén xeógrafo Eustaquio Villalba, puxo en dúbida a existencia dun observatorio astronómico en Risco Caído.

## Notas
Mahmud II

**Mahmud II** ( *Mahmud-u s̠ānī*,  *Mahmud-u Âdlî*; ), nado en Istanbul o 20 de xullo de 1785 e finado na mesma cidade o 1 de xullo de 1839, foi o 30.º sultán do Imperio Otomán dende 1808 ata o seu falecemento.

O seu reinado é recoñecido pola reformas administrativas, militares e fiscais que instituíu, que culminaron co decreto de Tanzimat ("reorganización") levado a cabo polos seus fillos Abdulmejid I e Abdülaziz. A miúdo descrito como o "Pedro o Grande de Turquía", as súas reformas inclúen a abolición en 1926 do conservador corpo dos xanízaros, que eliminou un grande obstáculo contra el e contra as reformas dos seus sucesores no imperio. As reformas que instituíu estiveron caracterizadas por cambios políticos e sociais, que eventualmente provocaron o nacemento da moderna república turca.

A pesar das súas reformas internas, o reinado de Mahmud tamén foi marcado por sublevacións nacionalistas en Serbia e Grecia, que levaron a significativas perdas territoriais do imperio e o nacemento do estado grego.

## Traxectoria 
miniatura|esquerda|Mahmud II
Ocupou o trono tras unha rebelión militar que custou a vida do Gran Visir Alemdar Mustafa Pasha a mans dos xanízaros e sobrevivir á orde de asasinato polo seu predecesor e irmán Mustafá IV.

Enfrontado a Rusia polo control da marxe dereita do río Danubio despois de que perdese boa parte do territorio ao outro lado do río, durante as guerras napoleónicas aproveitou as debilidades do seu inimigo para obter no Tratado de Bucarest de 1812 as fronteiras a excepción de Besarabia.

Mahmud II reformou as institucións administrativas e o propio exército, influído por un proceso de occidentalización, polo que ordenou a disolución dos xanízaros en 1826, segundo uns pola morte do seu visir e amigo Alemdar Mustafa Pasha, segundo outros para desfacerse dun corpo militar que non respondía ás necesidades militares dos tempos modernos.

Debiu enfrontarse á sublevación de Grecia que, finalmente, trala batalla de Navarino obtivo a independencia en 1830. Durante o seu mandato producíronse outras insurreccións en Serbia, Montenegro e Albania. En 1831, Mehmet Alí, paxá de Exipto, declarou a guerra ao Imperio Otomán, derrotándoo na batalla de Konya e anexionándose a Siria otomá, Creta e o Hijaz. Faleceu en 1839, durante unha segunda guerra contra Exipto.

## Notas 
## Véxase tamén 
### Bibliografía 
* Levy, Avigdor. "The Officer Corps in Sultan Mahmud II's New Ottoman Army, 1826–39". *International Journal of Middle East Studies* (1971) 2#1 pp: 21-39. [online](http://psi424.cankaya.edu.tr/uploads/files/Levy,%20Officers%20Corps%20in%20Mahmud%20II%27s%20Army%20(1971).pdf)
* Levy, Avigdor. "The Ottoman Ulema and the military reforms of Sultan Mahmud II". *Asian and African Studies* 7 (1971): 13-39.
* Levy, Avigdor. "The Ottoman Corps in Sultan Mahmud II New Ottoman Army". *International Journal of Middle East Studies* 1 (1971): pp 39+
* Palmer, Alan. *The Decline and Fall of the Ottoman Empire* (1992) ch 6
*
Ángel Portela Pardo

**Ángel José Portela Pardo**, nado en Ponte Caldelas cara a 1905 e finado no Saviñao en maio de 1982, foi un farmacéutico e político galego.

## Traxectoria 
Fillo de Manuel Portela. Licenciado en Farmacia pola Universidade de Santiago de Compostela en 1926, foi farmacéutico auxiliar do Exército e profesor axudante de clases prácticas adscrito ás cátedras de Química Inorgánica e Farmacia Práctica. Colaborou en *El Pueblo Gallego*. Instalado como farmacéutico en Taboada dende 1929, foi Inspector Farmacéutico Municipal. Afiliado a Unión Republicana, foi presidente da agrupación local de Taboada, e foi vogal do comité de propaganda pro-estatuto de Galicia de Taboada. 

Co golpe de Estado do 18 de xullo de 1936 foi cesado como inspector farmacéutico municipal ata que foi reposto en 1940. O Tribunal Regional de Responsabilidades Políticas condenouno en 1941 a unha sanción económica de 500 pesetas. Foi académico correspondente da Real Academia Nacional de Farmacia dende 1942. Finou no Saviñao en maio de 1982.

## Vida persoal 
Casou en Cacabelos coa mestra de Taboada dos Freires Antonia Fernández López en outubro de 1929.
## Notas 
## Véxase tamén 
### Ligazóns externas 
* Ficha en Represión franquista en Lugo
Taboada dos Freires

Como topónimo **Taboada dos Freires** pode referirse a:

;En Galiza
***Taboada dos Freires**, parroquia do concello de Taboada;
****Taboada dos Freires**, lugar de dita parroquia.

## Véxase tamén
### Outros artigos
Banda Municipal de Lugo

A **Banda Municipal de Lugo** é unha banda de música da cidade de Lugo.

## Traxectoria 
A Banda Municipal de Lugo naceu como iniciativa privada por medio dun padroado privado que se encarga da súa xestión. Se ben considérase que a banda existía con anterioridade, non é ata 1869 cando aparece o primeiro documento que a menciona.

En 1876 a banda é reorganizada por Xoán Montes, quen asume o posto de director ata 1890. O debut da banda renovada ten lugar o 1 de outubro de 1876 cun concerto no que a agrupación interpretou unha das obras favoritas do compositor lucense, a abertura da ópera *Il pirata* de Bellini.

No ano 1900, logo de máis de 30 anos de existencia, a banda sufriu un paro ata que Ricardo Dorado a retomou un ano despois. De novo a banda cesou as súas operacións en 1936 debido ao encarceramento ideolóxico do que era daquela o seu director, Manuel Sariñena, un paro que se mantería ata o final da guerra civil.

O 9 de agosto de 1963 a banda, integrada daquela por 48 persoas, disolveuse pola imposibilidade económica do Concello de Lugo para sostela. Con todo, a presión social e dos medios fixo que poucos meses despois se reorganizara a agrupación. Con todo, o nomeamento non chegou a realizarse, xa que o interventor e a vicesecretaria do Concello emitieron informes desfavorables ao non contar coa titulación necesaria para dirixir, ademais varios sindicados recurriron xudicialmente a elección, que estivo rodeada de polémica ao ser Bernardo Méndez o irán do director da Escola Municipal de Música, Carlos Méndez, que formara parte da candidatura de Lara Méndez á alcaldía de Lugo.

## Directores 
Dende 1869 ata a súa conversión en banda municipal, a agrupación estivo dirixida por J. Dorado, a quen sucedeu no cargo Manuel Calvo y Novoa. O compositor lucense Xoán Montes Capón pasou a ocupar a dirección da banda en 1876, sendo o primeiro director da banda logo de pasar a ser municipal.
* Francisco Méndez Rodríguez (1944-1977)
* Rosendo Ivorra Jover (1991-2016)

## Notas
Tipuana tipu

***Tipuana tipu*** é a única especie aceptada do xénero *Tipuana*, árbore da familia  das Fabaceae, orixinaria do Brasil, a Arxentina, Paraguai, Bolivia e o Uruguai.

## Descrición 
É unha árbore de rápido crecemento, corpulento. De altura media chegando a acadar 18 metros, co tronco cilíndrico coa casca gretada de cor gris escura, coa copa moi aparasolada e moi ramificada con pólas que se estenden en crebados segmentos rectilíneos. Follas compostas, de 4 dm de longo, imparipinnadas, de cor verde clara con 11 a 29 folíolos oblongos. As flores son amareladas, agrupadas en inflorescencia. Froito legume alada (tipo samara), de 4–7&nbsp;cm de lonxitude, indehiscente, con 1 soa semente no seu interior.

## Notas
Hywel Williams

**Hywel Williams**, nado en Pwllheli o 14 de maio de 1953, é un político galés e membro do parlamento para o Plaid Cymru do distrito electoral de Caernarfon, antes ocupado por Dafydd Wigley, de 2001 a 2010 e actualmente no distrito electoral de Arfon.

## Traxectoria 
Hywel Williams naceu en Pwllheli en 1953 e estudou en Ysgol Glan y Môr na mesma cidade. Máis tarde estudou psicoloxía na Universidade de Cardiff e despois fixos prácticas na Universidade de Bangor antes de converterse nun profesional de servizos de saúde mental.

Antes da súa elección en xuño de 2001, traballou como profesor na Universidade e consultor. Tamén traballou como director de proxecto para Gohil Cymru e como voceiro do Youth Peoples Action Group en Gales. Ocupou varios cargos en organizacións que dirixen a formación de traballadores sociais e foi a fonte de moitas iniciativas para desenvolver servizos sociais en lingua galesa .

Hywel foi elixido como representante do distrito electoral de Caernarfon en 2001. Obtivo o 44% dos votos, e nas eleccións de 2005 máis do 45% cunha maioría superior a 5.200 votos. En maio de 2010 foi presentado á circunscrición de Arfon onde foi elixido cun 35,98% e unha maioría de 1.455 votos respecto ó seu rival laborista.

Na Cámara dos Comúns do Reino Unido, Hywel pertence ó Comité de Asuntos Galeses que traballa en estreita colaboración coa Asemblea Nacional de Gales. As súas misións parlamentarias dentro do Plaid Cymru corresponden ás áreas de traballo e pensións, discapacidade e saúde.

## Notas 
## Véxase tamén 
### Ligazóns externas 
* Perfil no Parlamento Británico
Deandre Ayton

**Deandre Edoneille Ayton**, nado o 23 de xullo de 1998 en Nassau, é un xogador bahamés de baloncesto profesional que xoga nos Portland Trail Blazers da National Basketball Association (NBA).

## Traxectoria profesional 
O 21 de xuño de 2018, Ayton foi seleccionado na primeira posición do Draft da NBA de 2018 polos Phoenix Suns, converténdose na primeira elección do Draft na historia dos Suns. O 6 de xullo de 2018, asinou o seu contrato de rookie cos Suns. Ó remate da súa primeira tempada na NBA, foi escollido entre os tres finalistas ó Rookie do Ano, e incluído no mellor quinteto de rookies do ano.

O 27 de setembro de 2023, Ayton foi traspasado xunto a Jrue Holiday, Toumani Camara e unha elección da primeira rolda do Draft de 2029 ós Portland Trail Blazers, nun traspaso entre tres equipos que enviou a Damian Lillard ós Milwaukee Bucks, e a Grayson Allen, Jusuf Nurkić, Nassir Little e Keon Johnson ós Suns.

## Estatísticas 
### Tempada regular 
## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Carracha común

A **carracha común** (*Ixodes ricinus*) é unha especie de ácaro da familia Ixodidae. É unha carracha de corpo duro propia de Europa. É hematófaga (aliméntase de sangue) e perfora a pel coas súas pezas bucais. É un vector da febre bovina por carracha, da encefalite transmitida por carracha e da doenza de Lyme.
esquerda|miniatura|Carracha común tras inxerir alimentos.

## Descrición 
Os machos miden uns 2,5&nbsp;mm aproximadamente, mentres que as femias alcanzan entre 3 e 4&nbsp;mm, aínda que tras alimentarse pode chegar aos 10&nbsp;mm. Os machos presentan o corpo cuberto por unha cuncha maciza, a cal nas femias só se atopa na parte anterior do corpo, polo que a a zona posterior é moi flexible.

## Notas
Ziziphus joazeiro

***Ziziphus joazeiro*** é unha especie botánica de planta con flor da familia das Rhamnaceae, símbolo da caatinga do nordeste brasileiro; moi adaptada a clima caloroso, semihúmidos a semiáridos. Tamén se atopa en Bolivia e Paraguai.

## Taxonomía 
*Ziziphus joazeiro* foi descrita por Carl Friedrich Philipp von Martius e publicado en *Reise Bras. 581., no ano 1828.
;Etimoloxía:
***Ziziphus***: nome xenérico que deriva, segundo unha fonte, do nome persa *zizfum* ou *zizafun*, aínda que a razón da súa aplicación é descoñecida, e outra fonte di que provén de *zizouf*, o nome árabe de *Ziziphus lotus*, unha árbore caducifolia arbustiva do Mediterráneo. Plinio o Vello aparentemente utiliza o nome en latín de *Zizyphus* para o azufaifo.

***joazeiro***: epíteto  
;Sinonimia:
* *Ziziphus gardneri* Reissek 
* *Ziziphus guaranitica* Malme
**Ziziphus cotinifolia'' Reissek

## Notas 
## Véxase tamén 
### Bibliografía 
* USDA, ARS, National Genetic Resources Program.  GRIN. National Germplasm Resources Laboratory, Beltsville, Maryland. (17 de xaneiro de 2008)
* Forzza, R. C. & et al. 2010. 2010 Lista de espécies Flora do Brasil. https://web.archive.org/web/20100526002559/http://floradobrasil.jbrj.gov.br/2010/.  
* Jardim, A., T. J. Killeen & A. Fuentes. 2003. Guía Árb. Arb. Bosq. Seco Chiquitano i–x, 1–324. Fundación Amigos de la Naturaleza Noel Kempff, Santa Cruz de la Sierra.
* Killeen, T. J., E. García Estigarribia & S. G. Beck. (eds.) 1993. Guía Arb. Bolivia 1–958. Herbario Nacional de Bolivia & Missouri Botanical Garden, La Paz.
* Zuloaga, F. O., O. Morrone, M. J. Belgrano, C. Marticorena & E. Marchesi. (eds.) 2008. Catálogo de las Plantas Vasculares del Cono Sur (Argentina, Sur de Brasil, Chile, Paraguay y Uruguay). Monogr. Syst. Bot. Missouri Bot. Gard. 107(1): i–xcvi, 1–983; 107(2): i–xx, 985–2286; 107(3): i–xxi, 2287–3348.
Monique Ilboudo

**Monique Ilboudo**, nada en Uagadugú en 1959, é unha escritora e activista polos dereitos humanos de Burkina Faso.

## Traxectoria
Naceu en Uagadugú, cando o seu país era Alto Volta. Estudou Dereito na Universidade de Uagadugú, obtendo o grao en 1982 e un mestrado en Dereito Privado en 1983. En 1985 obtivo un diploma de estudos avanzados de Dereito Privado na Universidade Lille 2 de Dereito e Saúde, e en 1991 doutorouse pola Universidade París XII. Nese ano comezou como profesora asistente na Universidade de Ouagadougou.

En 1994 apareceu no documental *Femmes aux yeux ouverts* de Anne-Laure Folly. Nel explica que no seu país, así como noutras sociedades africanas, os homes manteñen o control sobre as relacións sexuales, nas que a reprodución é o factor principal por riba do amor. A poligamia coa meta da procreación e o sexo esporádico sen protección  dos homes expoñen a muller a un alto risco de contaxio de VIH/SIDA.

En 2000 foi nomeada secretaria de estado para a promoción dos dereitos humanos, e en 2002 ministra para a promoción dos dereitos humanos, cargo de nova creación. Defende que a pobreza é unha violación dos dereitos humanos, e que non será posible superar a pobreza até que os dereitos económicos, sociais e culturais acadasen o mesmo nivel que os dereitos políticos e civís.

En 2012 era embaixadora extraordinaria e plenipotenciaria do seu país nos países nórdicos e bálticos, con residencia en Dinamarca.

## Obra
Autora de numerosos libros e artigos, é unha das figuras principais da literatura francófona en África.

Entre 1992 e 1995 escribiu a columna "Féminin Pluriel" no xornal ''L'Observateur Paalga*. Por entón estableceu *Qui-vive*, estudando as condicións das mulleres do seu país. Foi membro fundador do Consello Supremo de Información entre 1995 e 2000. Escribiu tamén no semanario *Le Regard*.
No prólogo ao terceiro volume de artigos escollidos de "Féminin Pluriel" escribiu:

A súa novela *Le Mal de Peau* (1992) recibiu o premio nacional á mellor novela. O libro conta a historia dunha muller de Burkina Faso violada por un soldado branco. A filla froito desa violación viaxa a París á procura do seu pai, e namora dun rapaz branco. A novela fala da experiencia colonial, os prexuízos e a mestizaxe.

A novela *Murekatete'', de 2001, foi escrita dentro do proxecto  "Rwanda,escribir como obriga para a memoria". Murekatete, "déixaa vivir", é o nome dunha muller que vive baixo o recordo do xenocidio de Ruanda. Intentando superar os seus complexos e retomar unha vida normal, ela e o seu marido visitan o memorial de Murambi, o que agrava o problema. O libro está escrito en primeira persoa.

*
*
*
*
*
*
*

## Notas
## Véxase tamén
### Bibliografía
*
*
*
*
*
*
HOMO, LUMO e SOMO

miniatura|upright=1.2|Diagrama do HOMO e LUMO dunha molécula. Cada círculo representa un electrón nun orbital; cando se absorbe luz dunha frecuencia o bastante alta por un electrón no HOMO, salta ao LUMO.
[miniatura|upright=1.2|Modelo 3D do HOMO no [dióxido de carbono|CO2]]
miniatura|upright=1.2|Modelo 3D do LUMO no CO2

En química, **HOMO**, **LUMO** e **SOMO** son tipos de orbitais moleculares. Estes acrónimos son as siglas en inglés de *highest occupied molecular orbital* ("orbital molecular ocupado máis alto" -en enerxía-), de *lowest unoccupied molecular orbital* ("orbital molecular desocupado máis baixo") e de *singly occupied molecular orbital* ("orbital molecular ocupado por un só electrón"), respectivamente.

## Brecha HOMO–LUMO 
A diferenza de enerxía entre o HOMO e o LUMO denomínase banda prohibida ou *brecha HOMO–LUMO*. O HOMO e LUMO denomínanse ás veces *orbitais fronteirizos* na teoría dos orbitais moleuclares fronteirizos. As diferenzas de enerxía entre estes dous orbitais fronteirizos poden utilizarse para predicir a forza e estabilidade de complexos de metais de transición, así como as cores que producen en solución.

## Semicondutores 
O nivel HOMO é en semicondutores orgánicos aproximadamente o mesmo que o máximo da banda de valencia en semicondutores inorgánicos e os puntos cuánticos. Pode facerse a mesma analoxía entre o nivel LUMO e o mínimo da banda de condución.

## Química organometálica 
En química organometálica, o tamaño do lobo LUMO pode servir para predicir onde ocorrerá unha adición a ligandos pi.

## SOMO
Un SOMO é un tipo de orbital, como un HOMO medio cheo nunha molécula dun radical. A sigla procede do inglés *singly occupied molecular orbital* (orbital molecular ocupado por un só electrón). Esta sigla pode significar tamén orbital molecular semiocupado.

## Notas 
## Véxase tamén 
### Outros artigos 
* Reacción de Diels–Alder
* Configuración electrónica
* Ecuación de Klopman-Salem
* Teorema de Koopmans
* Ligando (química inorgánica)
* Semicondutor orgánico

### Ligazóns externas 
*OrbiMol - base de datos de orbitais moleculares
Sofía Nieto

**Sofía Nieto**, nada en Alcorcón o 16 de agosto de 1984, é unha actriz e matemática española coñecida especialmente por traballar nas series *Aquí no hay quien viva* e  *La que se avecina*.

## Traxectoria 
Sofía Neto empezou a súa carreira como actriz ós 16 anos, comezando ós poucos no mundo do teatro. En 2003, foi elixida para facer da filla de Juan Cuesta na serie de televisión española *Aquí no hay quien viva*. Estivo a actuar na serie até que acabou de emitirse, o 6 de xullo de 2006. Logo de mercar Telecinco os dereitos da serie de Antena 3, ela e a maioría de actores de *Aquí no hay quien viva* pasaron a rodar en xaneiro *La que se avecina.* Nieto pasou a ser a bolseira da barbaría Araceli Madariaga, pero, ó separarse Araceli de Enrique Pastor, el converteu a barbaría nun bar e ela pasou a ser camareira.

Rodou un telefilme chamado *Bichos raros*. Participou en obras de teatro como *Entremeses*, de Miguel de Cervantes, ou *Amor de don Perlimplín con Belisa en su jardín*, de Federico García Lorca.

### Outras actividades 
Logo de retirarse da actuación en 2008, iniciou os seus estudos na Universidade Autónoma de Madrid onde se licenciou en matemáticas cun premio extraordinario polo seu expediente excelente durante toda a carreira. Estuda o doutoramento na Universidade Autónoma de Madrid ademais de ser profesora axudante en devandita universidade.

## Notas
Jaime Rodríguez García

**Jaime Rodríguez García**, nado na Coruña cara a 1898 e finado na mesma cidade o 9 de agosto de 1936, foi un sindicalista e político galego.

## Traxectoria 
Presidente do Sindicato dos metalúrxicos da Coruña da CNT, representou o sindicato no Congreso da CNT celebrado en Madrid en 1931. Co golpe de Estado do 18 de xullo de 1936 foi detido canda outros dirixentes sindicais pola continuación da folga xeral. Aparece como un dos asinantes dun panfleto falso difundida polas autoridades desconvocando a folga xeral. Acusado dos delitos de desobediencia e incumprimento dos bandos de guerra, foi executado no Campo da Rata da Coruña o 9 de agosto canda Francisco Ballón Pequeño, Cipriano Alvite Alonso, Venancio Seoane García, Julio Sabio Sanmartín e José Quintas Pena.
## Notas 
## Véxase tamén 
### Bibliografía 
* 
* 
*
Wally Szczerbiak

**Walter Robert Szczerbiak**, nado o 5 de marzo de 1977 en Madrid, é un ex xogador estadounidense de baloncesto profesional que xogou durante toda a súa carreira na National Basketball Association (NBA).

## Traxectoria profesional 
Szczerbiak foi elixido na 6ª posición do Draft da NBA de 1999 polos Minnesota Timberwolves. Cos Timberwolves chegou a ser All-Star en 2002, onde xogou para a Conferencia Oeste tras ser elixido polos adestradores.

O 26 de xaneiro de 2006, Szczerbiak foi traspasado xunto a Michael Olowokandi, Dwayne Jones e unha elección da primeira rolda do Draft ós Boston Celtics, a cambio de Ricky Davis, Mark Blount, Marcus Banks, Justin Reed e dúas eleccións da segunda rolda do Draft.

O 28 de xuño de 2007, na noite do Draft, Szczerbiak foi traspasado xunto a Delonte West e Jeff Green ós Seattle SuperSonics, a cambio de Ray Allen e Glen Davis.

O 21 de febreiro de 2008, Szczerbiak foi traspasado xunto a Delonte West ós Cleveland Cavaliers nun traspaso entre tres equipos.

## Notas 
## Véxase tamén 
### Ligazóns externas 
* Estatísticas en Basketball-Reference.com
Eladio Santos

**Eladio Santos**, nado en Vigo, é un compositor galego de indie pop. É coñecido pola colaboración en grupos como Medusa, Foggy Mental ou Eladio y los seres queridos, sendo este último no que leva involucrado dende 2005 ata hoxe.

## Traxectoria musical 
### Medusa 
Medusa foi un grupo galego de pop rock de principios do 2000, con letras en castelán. En 2003 editaron a entrega discográfica "Larga duración".

Este grupo iniciouse coa composición "Que estalle una bomba", na cal Eladio Santos quixo engadir un son. A partir disto, Eladio quixo formar un grupo que tocase cancións coma esa. O disco foi editado por GASA, que pertence á multinacional Warner Music Group. Isto axudoulles a seren coñecidos non só na cidade olívica, senón no resto do estado. Os temas destas cancións xiran arredor do desamor ou da xuventude e o seu tránsito cara a madurez, e reflicten a vida dos compoñentes do grupo nese momento. Tódalas cancións están escritas en castelán.

### Eladio y los seres queridos 
Fundados en 2005 por Eladio, o pianista Manuel Santamarina e o baixista Pablo Muñiz. En decembro de 2007 publicou o seu primeiro álbum en formato CD como Eladio y los seres queridos, *Esto que tienes delante*, gravado con Grabaciones en el mar e producido por Juan de Dios en Casa de Dios en Madrid.

En 2008 acadaron o recoñecemento como novo talento FNAC, e o videoclip "Espanha a las 8" obtivo o premio do público no Festival de Cans. En 2011 editaron o disco *Están ustedes unidos*, producido por Manuel Colmenero e Javibu Carretero nos estudios Sonobox de Madrid. En 2014 lanzaron o disco *Orden invisible*, tamén producido por Colmenero e Carretero. 

En 2017 o disco *Cantares*, compilación de cancións populares galegas producida e gravada polo propio Eladio, acadou un premio MIN ao álbum en galego do ano. En 2018 publicaron *Historias de caza*, autoproducido, que obtivo un premio Martín Codax. En 2020 editouse *Academia*.

## Discografía 
* *Esto que tienes delante* (2007)
* *Están ustedes unidos* (2011)
* *Orden invisible* (2014)
* *Cantares* (2016)
* *Historias de caza* (2017)
* *Academia* (2020)
* BSO 2005-2025 (2025)

## Videoclips 
* "Espanha a las 8"
* "El tiempo futuro
* "Seremos santos Inocentes"

## Véxase tamén 
### Bibliografía 
* 

*El Triunfo de un hombre ocrriente. El País. 6 de abril de 2011  http://cultura.elpais.com/cultura/2011/04/06/actualidad/1302040808_850215.html
*Eladio y los Seres Queridos: “Soy un ‘diehard’ fan de Bob Dylan” EL País 11 de xullo de 2012 http://cultura.elpais.com/cultura/2012/07/11/actualidad/1342035373_627146.html
*Eladio y los seres Queridos. Devoccionario. Efe Eme  http://www.efeeme.com/eladio-y-los-seres-queridos-devocionario/

### Ligazóns externas 
* Páxina oficial de Eladio y los seres queridos
Presidente de Cuba

O **Presidente da República de Cuba**, é dende a proclamación da Constitución de 2019, o xefe de Estado de Cuba e o xefe das Forzas Armadas Revolucionarias. É electo, xunto co Vicepresidente e o Consello de Estado, pola Asemblea Nacional do Poder Popular por un período de cinco anos re-elixibles para un segundo mandato.

## Historia do cargo 
Dende 1869 até 1878 e desde 1895 até 1899, nos últimos anos do dominio colonial español o **presidente da República de Cuba en armas** era a máxima autoridade executiva en tempos de guerra, no conxunto dos territorios liberados polos independentistas, sen que existise o Estado independente.

De 1902 a 1906 e de 1909 a 1976 o *presidente da República de Cuba* era o xefe de Estado na república presidencial, primeiro, e do goberno revolucionario, a partir de 1959 .

Desde 1976 até 2019, e segundo a Constitución de 1976, a Presidencia foi o órgano colexiado chamado Consello de Estado (cuxo presidente era o presidente do país) auxiliado polo Consello de Ministros. A partir da proclamación e entrada en vigor da Constitución cubana de 2019, retómase a fórmula usada antes de 1976, onde o Xefe de Estado é chamado Presidente da República de Cuba.

## Presidentes 
### Presidente da República de Cuba (1902 - 1976) 
### Presidente do Consello de Estado da República de Cuba (1976-2019) 
### Presidente da República de Cuba (2019-presente) 
## Véxase tamén 
* Historia de Cuba
*Primeiro ministro de Cuba

## Notas 
* Lista de gobernantes cubanos (en inglés)
José Castro Soto

**José Castro Soto**, coñecido como **Pepe do Cristo**, nado en Ortigueira e finado no mesmo concello en 1983, foi un político galego.

## Traxectoria 
Veciño de Devesos. Na República foi concelleiro de Ortigueira en 1933. Como consecuencia da folga xeral revolucionaria de 1934 foi detido con Manuel Martínez Blanco e Venerando Yáñez Martínez, acusados de pertencer ao radio comunista e de tenencia de armas. Xulgados en consello de guerra por  auxilio a rebelión o 14 de xaneiro de 1935, José Castro e Manuel Martínez foron condenados. Despois do triunfo electoral da Fronte Popular saíu do cárcere ao beneficiarse dunha amnistía. Co golpe de Estado do 18 de xullo de 1936 fuxiu e botouse ao monte. Foi membro dunha partida de fuxidos. Xulgado por rebelión militar, foi declarado en rebeldía.

## Vida persoal 
Casou con Hermesinda López Beceiro e foi pai de Alfonso e Antonio Castro López.

## Notas 
## Véxase tamén 
### Bibliografía 
* Causa nº 513/1934, instruida por el Juzgado Permanente de la 8ª División de la Plaza de El Ferrol (Comandancia Militar de El Ferrol), contra José Castro Soto, Manuel Martínez Blanco y Venerando Yáñez Martínez por tenencia ilícita de armas.
Juan López Lorenzo

**Juan López Lorenzo**, nado en Ferrol e finado no mesmo concello o 23 de xullo de 1936, foi un político galego.

## Traxectoria 
Xornaleiro. Foi detido pola súa participación na folga xeral revolucionaria de 1934. Co golpe de Estado do 18 de xullo de 1936 foi detido e paseado. Morreu no Hospital da Mariña de Ferrol por ferida de arma de fogo o 23 de xullo.

## Notas
Constantino Suárez Caruncho

**Constantino Suárez Caruncho**, coñecido como **O Cañoto**, nado en Cedeira, foi un mariñeiro e político galego.
## Traxectoria 
Mariñeiro. Militante do PCE. Foi detido pola súa participación na folga xeral revolucionaria de 1934. Co golpe de Estado do 18 de xullo de 1936 foi xulgado en Ferrol por rebelión, e declarado en rebeldía.

## Notas 
## Véxase tamén 
### Bibliografía 
* 

### Ligazóns externas 
* Nomes e voces teñen as vítimas da represión franquista en Cedeira
7-Deshidrocolesterol

[miniatura|250px|right|Estratos [epiderme|epidérmicos da pel.]] 
O **7-deshidrocolesterol** (**7-DHC**) é un zoosterol que funciona no plasma sanguíneo como precursor do colesterol, e convértese en vitamina D3 na pel, polo que funciona como unha provitamina e denomínase tamén **provitamina-D3**. A presenza deste composto na pel humana permite que poidamos formar vitamina D3 (colecalciferol) por acción dos raios ultravioleta da luz solar, por medio dun isómero intermediario, a previtamina D3. Tamén se encontra no leite de varias especies de mamíferos. En insectos é un precursor da hormona ecdisona, necesaria para a muda e alcanzar o estado adulto. Foi descuberta polo químico orgánico premio Nobel Adolf Windaus.

## Localización 
A pel consta de dúas capas primarias: unha capa interna, a derme, que comprende principalmente o tecido conectivo e outra externa, máis delgada (de 0,08 a 0,6&nbsp;mm de grosor), a epiderme. A epiderme comprende cinco estratos; que do exterior ao interior son: córneo, lúcido, granuloso, espiñoso e basal. As maiores concentracións de 7-deshidrocolesterol encóntranse nos estratos basal e espiñoso epidérmicos. A produción de previtamina D3 é, xa que logo, maior nestes dous estratos.

## Radiación 
A síntese de previtamina D3 na pel necesita a exposición á radiación UVB, que penetra só nas capas epidérmicas da pel. O 7-deshidrocolesterol absorbe luz UV de forma máis efectiva a lonxitudes de onda entre 290 e 320 nm e, así, a produción de vitamina D3 ten lugar principalmente con estas lonxitudes de onda. Os dous factores máis importantes que determinan a xeración de previtamina D3 son a cantidade (intensidade) e cualidade (lonxitudes de onda axeitadas) da irradiación UVB que chega ao 7-deshidrocolesterol situado nos estatos basal e espiñoso. Outra importante consideración é a cantidade de 7-deshidrocolesterol presente na pel. En circunstancias normais, hai grandes cantidades de 7-deshidrocolesterol (uns 25&ndash;50 ug/cm2 de pel) dispoñibles nos estraros basal e espiñoso da pel humana para proporcionar toda a vitamina D que o corpo precisa.

## Notas
Willie Cauley-Stein

**Willie Trill Cauley-Stein**, nado coma **Willie Durmond Cauley Jr.** o 18 de agosto de 1993 en Spearville, Kansas, é un xogador estadounidense de baloncesto profesional que xoga no Openjobmetis Varese da Lega Basket Serie A.

## Traxectoria profesional 
O 25 de xuño de 2015, Cauley-Stein foi seleccionado na 6ª posición do Draft da NBA de 2015 polos Sacramento Kings. O 16 de xullo de 2015, asinou o seu contrato de rookie cos Kings.

O 8 de xullo de 2019, Cauley-Stein asinou cos Golden State Warriors.

O 25 de xaneiro de 2020, Cauley-Stein foi traspasado ós Dallas Mavericks a cambio dunha elección da segunda rolda do Draft de 2020. Debutou cos Mavericks tres días máis tarde na derrota contra os Phoenix Suns, facendo 4 puntos e 2 rebotes en 12 minutos. Tras o remate da tempada 2019-20, Cauley-Stein decidiu non continuar nos Mavericks e convertirse en axente libre. O 1 de decembro de 2020, asinou de novo cos Mavericks.

## Estatísticas 
### Tempada regular 
## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Bobby Portis

**Bobby Portis**, nado o 10 de febreiro de 1995 en Little Rock, Arcansas, é un xogador estadounidense de baloncesto profesional que xoga nos Milwaukee Bucks da National Basketball Association (NBA).

## Traxectoria profesional 
O 25 de xuño de 2015, Portis foi seleccionado na 22ª posición do Draft da NBA de 2015 polos Chicago Bulls. O 7 de xullo de 2015, asinou o seu contrato de rookie cos Bulls.

O 6 de febreiro de 2019, Portis foi traspasado xunto a Jabari Parker e unha elección da segunda rolda do Draft de 2023 ós Washington Wizards, a cambio de Otto Porter.

O 9 de xullo de 2019, Portis asinou cos New York Knicks. O 19 de novembro de 2020, foi cortado polos Knicks.

## Estatísticas 
### Tempada regular 
## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Jesús Lourido Arriví

**Jesús Lourido Arriví**, coñecido como **Manco de Diamantel**, nado en Cedeira cara a 1909 e finado en Ferrol o 25 de agosto de 1936, foi político galego.

## Traxectoria 
Labrego. Militante do PCE, foi fundador do Sindicato de Pescadores de Cedeira e tenente de alcalde de Cedeira. Foi detido pola súa participación na folga xeral revolucionaria de 1934 xunto con outros veciños de Cedeira. Co golpe de Estado do 18 de xullo de 1936 foi detido e paseado en Ferrol o 25 de agosto de 1936.

## Notas 
## Véxase tamén 
### Bibliografía 
* 
### Ligazóns externas 
* Nomes e voces teñen as vítimas da represión franquista en Cedeira
Ketty Nivyabandi

**Ketty Nivyabandi**, nada en Uccle (Bruxelas) o 19 de xullo de 1978, é unha poeta e activista polos dereitos humanos de Burundi. Reside exiliada en Ottawa (Canadá).

## Traxectoria 
Creceu en Bujumbura, onde estudou relacións internacionais e traballou como xornalista.

A súa obra poética, en lingua francesa, apareceu en revistas literarias como *World Literature Today* e en antoloxías como *We Have Crossed Many Rivers: New Poetry from Africa* (2012). En 2012 representou Burundi na Olimpíada Cultural paralela aos Xogos Olímpicos de 2012, celebrados en Londres.

Nivyabandi comezou o seu activismo durante a crise constitucional de 2015 de Burundi. Liderou a primeira protesta do país na que só participaron mulleres, e foi membro fundador do Movemento de Mulleres e Rapazas pola Paz e a Seguridade en Burundi. Viuse obrigada a deixar o país cando foi sinalada polo goberno.

En 2017 uniuse á Iniciativa de Mulleres Nobel como membro asociado. En marzo de 2019 falou na Convención Anual de Xenebra polos Dereitos Humanos e a Democracia.

## Notas 
## Véxase tamén 
### Ligazóns externas 
*
Chipre (provincia romana)

**Chipre** foi unha pequena provincia senatorial dentro do Imperio romano. Aínda que era unha pequena provincia, posuía varios santuarios relixiosos coñecidos e representaba un lugar destacado no comercio do Mediterráneo Oriental, especialmente na produción e comercio de cobre chipriota. Como estaba situado nunha importante posición estratéxica nas rutas comerciais do Mediterráneo Oriental, Chipre estaba controlado por potencias imperiais durante o primeiro milenio a.C. incluíndo: Asiria, Exipto, Macedonia, e en particular o Imperio romano. Chipre foi anexionado polos romanos no 58 a.C., pero ata o 22 a.C. cando Chipre converteuse nunha provincia senatorial oficial, o control da illa flutuou entre os romanos e o imperio tolemaico. Desde a Batalla de Actium no 31 a.C. ata o século VII Chipre estivo controlada polos romanos. Chipre converteuse oficialmente en parte do Imperio Romano de Oriente no 293 d.C.

Baixo o dominio romano, Chipre dividiuse en catro distritos, Salamina, Pafos, Amathous e Lapethos. Pafos foi a capital da illa ao longo do período romano ata que Salamis foi refundada como Constantia no 346. O xeógrafo Ptolomeo rexistrou as seguintes cidades romanas: Pafos, Salamina, Amathous, Lapethos, Kition, Kourion, Arsinoe, Kyrenia, Chytri, Karpasia, Soli e Tamassos, así como algunhas cidades menores espalladas por toda a illa.

## Liña de tempo cronolóxica 
* 80-58 a.C. reinado do rei Ptolomeo de Chipre.
* 58 a.C. Catón o novo aplicou a Lex Clodia de Chipre facendo que Chipre fora parte da provincia romana de Cilicia Catón foi procónsul de Chipre no 58-56 a.C.
* 52-51 a C. Tulio Cicerón Menor, fillo do famoso orador, convértese en procónsul de Cilicia e Chipre.
* 47 a.C. Chipre é entregado ao goberno exipcio de Cleopatra VII por Marco Antonio
* 31 a.C. Batalla de Accio, Marco Antonio e Cleopatra VII foron derrotados por Augusto e Chipre regresa ao dominio romano
* 22 a.C. Chipre converteuse nunha provincia senatorial separada de Cilicia con Nea Pafos como capital
* 21-12 a.C. Crease o calendario chipriota na honra de Augusto e da familia imperial
* 18, 17 e 15 a.C. Terremotos considerables, o peor no 15 destruíu a maior parte de Paphos.
* 2 a.C. Revisións feitas no calendario chipriota
* 16 d.C. Outro gran terremoto causou danos en toda a illa
* 45 d.C. Misión cristiá de Pablo e Bernabé en toda a illa
* 49 d.C. Bernabé a visita por segunda vez
* 65/66 d.C. O santuario de Apolo Hylates de Kourion é reconstruído despois do terremoto
* 66 d.C. Pafos recibiu o título de Claudio
* 70 d.C. Destrución de Xerusalén e chegada de xudeus en Chipre
* 76/77 d.C. Reconstrución a grande escala tralos destrutivos terremotos
* 116 d.C. Revolta xudía en Salamina
* 269 d.C. Breve invasión goda
* 293 d.C. Diocleciano reorganiza o Imperio romano en rexións, leste e oeste, Chipre queda no leste
* 342 d.C. Salamis e Pafos son destruídas por un gran terremoto
* 346 d.C. Salamis é refundada como Constantia, a capital de Chipre
* 365/70 d.c. Un terremoto destrúe Kourion

## Notas
## Véxase tamén
### Bibliografía 
* 

### Outros artigos
*Chipre
José Bernabé Martínez

**José Bernabé Martínez**, nado en Murcia o 31 de maio de 1901, foi un mestre e político español.

## Traxectoria 
Mestre de Cervo dende 1934. Militante do PCE. Cando aconteceu o golpe de Estado do 18 de xullo de 1936 formou parte do comité de resistencia cedeirense, e ao poñerse enfermo o alcalde Manuel Fernández Freijeiro, tomou a dirección do concello, e co tenente alcalde José Vergara López proclamaron nun bando a declaración de Estado de Guerra. Posiblemente fuxiu por mar. Foi xulgado en Ferrol por rebelión na causa 296/1936 xunto con José Lago Beceiro e Francisco Rodríguez, e declarado en rebeldía. Pasou ao bando leal e combatiu no exército republicano, sendo nomeado comisario-delegado de batallón en decembro de 1937. Foi ascendido a teniente en febreiro de 1938, e a capitán en xaneiro de 1939. Como consecuencia do expediente de depuración no maxisterio, foi separado do servizo e baixa na escala en 1940. Abríronlle expediente de responsabilidades políticas en 1941.

## Notas 
## Véxase tamén 
### Ligazóns externas 
* Nomes e voces teñen as vítimas da represión franquista en Cedeira
* Ficha de Expediente de depuración
Josefa Vigo Pita

**Josefa Vigo Pita**, nada en Cedeira e finado en Valdoviño o 21 de marzo de 1938, foi unha política galega.

## Traxectoria 
Veciña de Sisalde na parroquia de Esteiro, casada co home na emigración. Acosada polas pretensións amorosos dun garda civil, que ela rexeitara reiteradamente, en marzo do 1938 fora acusada de axudar os fuxidos. Detida pola Garda Civil, levárona a un piñeiral de Valdoviño. Atada a unha árbore, foi violada e asasinada por disparos de fusil.

## Notas 
## Véxase tamén 
### Ligazóns externas 
* Nomes e voces teñen as vítimas da represión franquista en Cedeira
Nicasio Pérez Senra

**Nicasio Pérez Senra**, nado en Cedeira e finado en Cerdido o 11 de marzo de 1938, foi un político galego.

## Traxectoria 
Concelleiro de Cedeira dende marzo de 1936. Logo do golpe de Estado do 18 de xullo de 1936 foi sacado da igrexa de Esteiro cando asistía á misa. Foi paseado co seu compañeiro de corporación José López Teijeiro. Os seus corpo apareceron na cuneta da estrada que vai de Cerdido a Cedeira.

## Notas 
## Véxase tamén 
### Ligazóns externas 
* Nomes e voces teñen as vítimas da represión franquista en Cedeira
Vera Duarte

**Vera Valentina Benrós de Melo Duarte Lobo de Pina**, nada en Mindelo o 2 de outubro de 1952, é unha xurista e escritora de Cabo Verde.

## Traxectoria
Estudou Dereito na Universidade Clásica de Lisboa. De volta a Cabo Verde, foi xuíza conselleira do Tribunal Supremo de Xustiza e Conselleira do Presidente da República. En 1995 recibiu o Premio Norte-Sur do Consello de Europa, en recoñecemento á súa loita na defensa dos dereitos humanos. Integrou a Comisión Africana dos Dereitos do Home e dos Pobos e a Comisión Internacional de Xuristas.

Estreouse na literatura en 1993 co libro de poemas *Amanhã Amadrugada*. A súa primeira novela, *A Candidata* (2003), recibiu o Premio Sonangol de Literatura. En 2019 participou na Coruña no ciclo Poetas Di(n)versos.
## Obras
### Poesía
**Amanhã amadrugada* (1993)
**O arquipélago da paixão* (2001)
**Preces e súplicas ou os cânticos da desesperança* (2005)
**Exercícios poéticos* (2010)
### Novela
**A candidata* (2003)
### Ensaios
**Construindo a utopia* (2007)

## Notas
## Véxase tamén
### Ligazóns externas
* Pereira, Érica Antunes. Vera Duarte: “A mulher cabo-verdiana é uma personagem interessante”. Mulemba - n.4 - UFRJ - Rio de Janeiro / Brasil / julho / 2011
* Secco, Carmen Lucia Tindó Ribeiro. Sob a égide de Antígona: a dimensão trágica do lirismo caboverdiano de Vera Duarte. SCRIPTA, Belo Horizonte, v. 8, n. 15, p.&nbsp;215-225, 2º sem. 2004
Mindelo

O topónimo portugués **Mindelo** pode referirse a:

***Mindelo**, freguesía portuguesa do concello de Vila do Conde;
***Mindelo**, cidade de Cabo Verde.
## Véxase tamén
### Outros artigos
***Desembarque do Mindelo**, episodio da guerra civil portuguesa;
***Bravos do Mindelo**, participantes da guerra civil portuguesa.
Ida Kamińska

**Ida Kamińska**, nada en Odesa o 18 de setembro de 1899 e finada en Nova York o 21 de maio de 1980, foi unha actriz e directora polaca xudía. Coñecida principalmente polo seu traballo no teatro, era filla de Ester Rachel Kamińska, que foi chamada "Nai da Escena Xudía". O Teatro Xudeu de Varsovia recibe o seu nome.

Durante a súa longa carreira, Kamińska produciu máis de setenta obras e interpretou máis de 150 producións. Tamén escribiu dúas obras e traduciu moitas obras ao yiddish. A segunda guerra mundial interrompeu a súa carreira, e logo emigrou aos Estados Unidos para continuar a actuar. En 1967 dirixiuse no papel principal de *Nai Coraxe e mais os seus fillos* en Broadway. En 1973, publicou a súa autobiografía, titulada *My Life, My Theater*.

Protagonizou o filme de 1965 *Obchod na korze*, que gañou o Óscar ao mellor filme en lingua non inglesa. Pola súa interpretación recibiu unha mención especial do Festival de Cannes, ademais de candidaturas ao Globo de Ouro e ao Óscar á mellor actriz.

## Traxectoria 
### Primeiros anos e carreira 
Kamińska naceu en Odesa, Imperio Ruso, actual Ucraína, filla da actriz teatral yiddish Ester Rachel Kamińska (1870–1925) e do actor, director e produtor teatral Abraham Kaminsky (1867–1918). A súa irmá foi a tamén actriz Regina Kamińska e o seu irmán o compositor Joseph Kaminski. A súa nai foi descrita como a "Eleanor Duse xudía".
miniatura|150px|esquerda|Tumba de Ester Rachel Kamińska, nai de Ida.
Ida Kamińska comezou a súa carreira teatral aos seis anos de idade. Actuou tanto en traxedias como en comedias, ademais de dirixir obras na compañía do seu pai cando tiña dezaoito anos.

En 1918 casou co actor e director yiddish Zygmunt Turkow (1896-1970), membro da compañía dos seus pais. Ela e Turkow tiveron unha filla, Ruth Kamińska-Turkow, que naceu en 1919.

### Falecemento 
Ida Kamińska faleceu dunha enfermidade cardiovascular en 1980, aos 80 anos. O seu marido, Meir Melman, morrera en 1978. Foi enterrada na sección do teatro yiddidh do cemiterio Mount Hebron en Flushing, Nova York.

## Legado 
En 2014, o Teatro Xudeu de Varsovia realizou unha exposición especial na súa honra. A exposición incluía vestidos levados por Kamińska, ademais de fotografías e recordos da súa carreira.

## Notas 
## Véxase tamén 
### Ligazóns externas 
*Ida Kamińska and Meir Melman  papers at the YIVO Archives
*Friends of Ida Kamińska Theatre Foundation archives at the American Jewish Historical Society
Cuíña dos Pardais

A **cuíña dos Pardais** (en ruso: Воробьёвы горы, *Vorobiovy Gory*), chamada **de Lenin** entre 1935 e 1999, é un outeiro na marxe dereita do río Moscova e un dos puntos máis altos da capital rusa, cunha altitude de 220 metros por riba do nivel do mar.

Conta cun miradoiro dende o que se contempla unha ampla vista panorámica da cidade, situado nunha chaela sobre un arboredo corgueiro cun desnivel de 85 metros sobre a superficie do río. Baixo a cuíña, e da outra banda do río, atópase o estadio Luzhniki (antigo Estadio Lenin), onde se celebraron as cerimonias de apertura e peche dos Xogos Olímpicos de verán de 1980. Preto del está o mosteiro de Novodevichi, exemplo sobranceiro do barroco Naryshkin.

Non moi lonxe do miradoiro está a ponte de Luzhniki, que atravesa o río para ligar a avenida Komsomolsky e a avenida Vernadsky. É unha ponte de dous niveis, o superior está aberto ao tráfico rodado e o inferior á circulación do metro, cunha pasaxe peonil. Neste nivel está a estación de metro Vorobiovy Gory, construída con paredes de vidro que permiten aos pasaxeiros apreciar a súa localización sobor do río.

Alexandre I de Rusia quixo construír a catedral de Cristo Redentor nesta lomba, mais o seu sucesor Nicolao I paralizou as obras e a catedral foi levantada preto do Kremlin, no seu lugar actual.

Na actualidade, o principal edificio da cuíña dos Pardais é a Universidade Lomonosov, o máis alto dos sete rañaceos mandados construír por Stalin na década de 1940 en Moscova. Cunha altura de 240 metros contando a antena, foi o edificio máis alto de Europa dende a súa inauguración en 1953 ata 1990. A poucos metros do miradoiro pódese visitar a pequena igrexa da Trindade.

Durante o Mundial de fútbol de 2018, a cuíña dos Pardais acolleu o maior *fan fest* do torneo, un espazo de entremento para os seareiros asistentes á competición.miniatura|260x260px| Unha vista da Cuíña dos Pardais.|centro
## Teleférico 
O 27 de novembro de 2018 abriu un teleférico entre o cume e o complexo deportivo Luzhniki. Ata 2016 houbo nesa zona un trampolín de salto de esquí, data na que se desmontou con vistas a construír unha área de lecer con instalacións para deportes de neve, cun novo trampolín, pistas de esquí e snowboard e un escorregadoiro para zorras.

## Notas
Alfredo Rojo Fajardo

**Alfredo Rojo Fajardo**, nado na Coruña e finado na mesma cidade o 17 de xuño de 2003, foi un mariñeiro e político galego.

## Traxectoria 
Mariñeiro de substitución no destrutor *Almirante Valdés*. Co golpe de Estado do 18 de xullo de 1936 foi detido e xulgado en Ferrol por rebelión militar (contra tripulantes do *Almirante Valdés*) e foi condenado a doce anos e un día de prisión. Preso no Lazareto da illa de San Simón, foille concedida a liberdade provisional en febreiro de 1943. Licenciamento en 1951. Morreu na Coruña aos 88 anos.

## Notas
José Vergara López

**José Vergara López**, nado en Cedeira cara a 1900 e finado en Ferrol o 25 de agosto de 1936, foi un político galego.
## Traxectoria 
Presidente da Alianza Obrera y Campesina. Tenente alcalde de Cedeira dende marzo de 1936. Cando aconteceu o golpe de Estado do 18 de xullo de 1936 formou parte do comité de resistencia cedeirense, e ao poñerse enfermo o alcalde Manuel Fernández Freijeiro, tomou a dirección do concello, e con José Bernabé Martínez proclamaron nun bando a declaración de Estado de Guerra. Detido, foi paseado en Ferrol o 25 de agosto de 1936.

## Notas 
## Véxase tamén 
### Ligazóns externas 
* Nomes e voces teñen as vítimas da represión franquista en Cedeira